b'\n_START_ARTICLE_\nNeutr\xc3\xad\n_START_SECTION_\nEl descobriment de la massa dels neutrins\n_START_PARAGRAPH_\nDes dels primers experiments de neutrins, s\'ha evidenciat que els fluxos de neutrins observats (procedents tant del Sol com de les capes altes de l\'atmosfera) eren menors que els predits te\xc3\xb2ricament. Durant anys, tots els experiments duts a terme han confirmat aquest d\xc3\xa8ficit. Aquest fet va ser anomenat com "les anomalies de neutrins" (el problemes de neutrins solars i atmosf\xc3\xa8rics, respectivament). Sols recentment, aquests problemes han estat finalment resolts. S\'ha descobert que els neutrins oscil\xc2\xb7len i que aquest fenomen \xc3\xa9s degut al fet que els neutrins tenen massa.\n_START_SECTION_\nEl problema dels neutrins solars\n_START_PARAGRAPH_\nEls neutrins solars s\xc3\xb3n neutrins electr\xc3\xb2nics (que se simbolitzen per ), produ\xc3\xafts en les reaccions termonuclears que generen l\'energia solar. Per a calcular de manera precisa el flux i l\'espectre d\'energies dels neutrins solars, \xc3\xa9s necessari determinar els ritmes de producci\xc3\xb3 de les diferents reaccions nuclears que tenen lloc al Sol. Per a a\xc3\xa7\xc3\xb2, es requereix un coneixeiment detallat del Sol i la seua evoluci\xc3\xb3. El model solar est\xc3\xa0ndard, definit per John N. Bahcall i els seus col\xc2\xb7laboradors, fa prediccions del flux de neutrins solars. Tanmateix, els experiments de neutrins solars realitzats (per exemple, Homestake, SAGE, GALLEX-GNO, Kamiokande, Super-Kamiokande i SNO) observaren un d\xc3\xa8ficit en el flux de neutrins solars respecte al predit pel model solar est\xc3\xa0ndard. Aquesta discrep\xc3\xa0ncia va denominar-se el problema dels neutrins solars, i pot resumir-se en dues frases: tots els experiments observen un d\xc3\xa8ficit (entre el 30 i el 60%) en el flux de neutrins electr\xc3\xb2nics solars respecte a les prediccions del model solar est\xc3\xa0ndard; aquest d\xc3\xa8ficit no \xc3\xa9s el mateix en tots els experiments, la qual cosa indica que l\'efecte dep\xc3\xa8n de l\'energia (ja que cada experiment era sensible als neutrins d\'un determinat rang d\'energia).\n_START_SECTION_\nEl problema dels neutrins atmosf\xc3\xa8rics\n_START_PARAGRAPH_\nEls neutrins atmosf\xc3\xa8rics es produeixen en les cascades hadr\xc3\xb2niques que s\'inicien per les col\xc2\xb7lisions dels raigs c\xc3\xb2smics amb les mol\xc3\xa8cules d\'aire de les capes m\xc3\xa9s altes de l\'atmosfera. Per a calcular els fluxos de neutrins atmosf\xc3\xa8rics i la seua variaci\xc3\xb3 respecte a l\'angle zenital, \xc3\xa9s necessari determinar el flux primari dels raigs c\xc3\xb2smics i les interaccions hadr\xc3\xb2niques que aquest genera. Al llarg dels anys, la precisi\xc3\xb3 d\'aquestes prediccions te\xc3\xb2riques ha millorat considerablement. Tanmateix, els experiments de neutrins atmosf\xc3\xa8rics duts a terme (com Frejus, IMB, NUSEX i Kamiokande) observaren que el quocient dels fluxos de neutrins mu\xc3\xb2nics i neutrins electr\xc3\xb2nics presentava una discrep\xc3\xa0ncia respecte a la predicci\xc3\xb3 te\xc3\xb2rica. Aquesta anomalia va estar denominada el problema dels neutrins atmosf\xc3\xa8rics.\n_START_SECTION_\nSoluci\xc3\xb3 al problema dels neutrins solars\n_START_PARAGRAPH_\nDavant el problema dels neutrins solars, s\'implementaren successives correccions al model solar est\xc3\xa0ndard per a millorar la precisi\xc3\xb3 de les prediccions del flux de neutrins. Tanmateix, malgrat aquestes millores te\xc3\xb2riques, les contradiccions amb les dades experimentals romangueren. L\'\xc3\xbanica possibilitat per a solucionar el problema de neutrins solars era suposar "noves" propietats dels neutrins. Aquesta hip\xc3\xb2tesi reb\xc3\xa9 finalment un s\xc3\xb2lid suport gr\xc3\xa0cies a l\'experiment SNO, el qual mostr\xc3\xa0 una clara evid\xc3\xa8ncia de canvi de sabor en el flux de neutrins solars, independentment del model solar est\xc3\xa0ndard. Aix\xc3\xad, establ\xc3\xad que alguns dels neutrins canviaren el seu sabor inicial (sabor electr\xc3\xb2nic) a altres sabors (mu\xc3\xb2nic o tau\xc3\xb2nic) durant el seu trajecte des del Sol fins a la Terra. Tanmateix, el mecanisme responsable d\'aquesta conversi\xc3\xb3 de sabor de neutrins romania encara desconegut. Una de les propostes per a explicar aquest canvi de sabor foren les oscil\xc2\xb7lacions de neutrins, en el buit i en la mat\xc3\xa8ria. Per\xc3\xb2 les oscil\xc2\xb7lacions de neutrins no eren l\'\xc3\xbanic possible mecanisme per a la conversi\xc3\xb3 de sabor dels neutrins. Aquestes conversions tamb\xc3\xa9 podien ser generades per, entre altres mecanismes, interaccions no est\xc3\xa0ndards dels neutrins amb la mat\xc3\xa8ria, precessi\xc3\xb3 d\'esp\xc3\xadn-sabor, violaci\xc3\xb3 de la invari\xc3\xa0ncia de Lorentz o desintegracions de neutrins. Aix\xc3\xad, era impossible determinar l\'origen f\xc3\xadsic de la conversi\xc3\xb3 de sabor exclusivament amb les dades provinents dels experiments de neutrins solars. Aquesta situaci\xc3\xb3 fou finalment resolta per l\'experiment de neutrins del reactor KamLAND._NEWLINE_L\'experiment KamLAND \xc3\xa9s un experiment de neutrins de reactor, el qual detecta els antineutrins electr\xc3\xb2nics, simbolitzats per , que provenen de les centrals nuclears. La col\xc2\xb7laboraci\xc3\xb3 KamLAND ha mesurat per primera vegada la desaparici\xc3\xb3 de neutrins que es despla\xc3\xa7aven des del reactor nuclear fins al detector, la qual cosa ha confirmat el problema de neutrins solars amb neutrins creats a la Terra. A m\xc3\xa9s, els resultats han confirmat que les oscil\xc2\xb7lacions de neutrins s\xc3\xb3n el principal mecanisme responsable del problema de neutrins solars, i s\'han descartat totes les altres solucions proposades per explicar aquesta anomalia.\n_START_SECTION_\nSoluci\xc3\xb3 al problema dels neutrins atmosf\xc3\xa8rics\n_START_PARAGRAPH_\nEl 1998, l\'experiment Super-Kamiokande obtingu\xc3\xa9 evid\xc3\xa8ncies de conversi\xc3\xb3 de neutrins a partir de l\'observaci\xc3\xb3 de la depend\xc3\xa8ncia respecte de l\'angle zenital de les dades de neutrins mu\xc3\xb2nics atmosf\xc3\xa8rics. Aquest efecte ha estat tamb\xc3\xa9 confirmat per altres experiments de neutrins atmosf\xc3\xa8rics, com, per exemple, MACRO i Soudan 2. El 2004, Super-Kamiokande report\xc3\xa0 un m\xc3\xadnim en la distribuci\xc3\xb3 L/E de la probabilitat de superviv\xc3\xa8ncia dels neutrins atmosf\xc3\xa8rics , la qual cosa signific\xc3\xa0 una clara evid\xc3\xa8ncia que les conversions de neutrins eren realment degudes a oscil\xc2\xb7lacions de neutrins. _NEWLINE_L\'experiment KEK to Kamioka (K2K) proporcion\xc3\xa0 la primera confirmaci\xc3\xb3 d\'oscil\xc2\xb7lacions en la mateixa regi\xc3\xb3 de l\'espai de par\xc3\xa0metres dels neutrins atmosf\xc3\xa8rics, per\xc3\xb2 amb neutrins creats per l\'\xc3\xa9sser hum\xc3\xa0 en l\'accelerador KEK.\n_START_SECTION_\nLes oscil\xc2\xb7lacions de neutrins\n_START_PARAGRAPH_\nEls neutrins es produeixen pel corrent carregat de les interaccions febles i, per tant, com a estats propis de sabor: _NEWLINE_._NEWLINE_Tanmateix, la matriu de massa dels neutrins en aquesta base de sabor no \xc3\xa9s, en general, diagonal. A\xc3\xa7\xc3\xb2 significa que els estats propis de massa dels neutrins _NEWLINE__NEWLINE_s\xc3\xb3n, en general, diferents dels estats propis de sabor. La matriu de mescla lept\xc3\xb2nica U relaciona els estats propis de sabor dels neutrins  que es produeixen o absorbeixen en les interaccions febles, amb els estats propis de massa :_NEWLINE_Les oscil\xc2\xb7lacions de neutrins s\xc3\xb3n un fenomen qu\xc3\xa0ntic conseq\xc3\xbc\xc3\xa8ncia de la mescla de neutrins. La idea de les oscil\xc2\xb7lacions de neutrins es remunta a finals dels anys 50 del segle XX, quan van ser discutides per primera vegada per Pontecorvo. La primera teoria d\'oscil\xc2\xb7lacions de dos neutrins fou desenvolupada per Gribov i Pontecorvo.\n_START_SECTION_\nProbabilitat d\'oscil\xc2\xb7laci\xc3\xb3\n_START_PARAGRAPH_\nL\'expressi\xc3\xb3 per a la probabilitat d\'oscil\xc2\xb7laci\xc3\xb3 en el buit d\'un neutr\xc3\xad de sabor  a un altre sabor _NEWLINE_ ve donada per:_NEWLINE_en qu\xc3\xa8  \xc3\xa9s l\'energia del neutr\xc3\xad,  \xc3\xa9s la dist\xc3\xa0ncia que el neutr\xc3\xad ha recorregut,  \xc3\xa9s un element de la matriu de rotaci\xc3\xb3 entre els estats propis de sabor i els estats propis de massa, i  \xc3\xa9s la difer\xc3\xa8ncia de masses al quadrat dels neutrins. D\'aquesta expressi\xc3\xb3, \xc3\xa9s clar que les dades de les oscil\xc2\xb7lacions de neutrins proporcionen informaci\xc3\xb3 sobre les difer\xc3\xa8ncies de masses al quadrat dels neutrins i els angles de mescla dels neutrins (continguts en ). Si el neutr\xc3\xad es propaga per un medi material dens en comptes del buit, l\'efecte Mikheev-Smirnov-Wolfenstein (MSW) canvia la f\xc3\xb3rmula anterior. Tanmateix, si considerem efectes de mat\xc3\xa8ria, les oscil\xc2\xb7lacions de neutrins tamb\xc3\xa9 depenen dels par\xc3\xa0metres  i .\n_START_SECTION_\nMatriu de mescla\n_START_PARAGRAPH_\nSi sols hi ha tres estats propis de massa de neutrins, la matriu de mescla lept\xc3\xb2nica es pot parametritzar de manera est\xc3\xa0ndard com:_NEWLINE_en qu\xc3\xa8  i , en qu\xc3\xa8 els tres  s\xc3\xb3n els angles de mescla dels neutrins. Els par\xc3\xa0metres ,  i  s\xc3\xb3n fases de violaci\xc3\xb3 de . Les fases  i  s\'anomenen fases de Majorana i sols tenen conseq\xc3\xbc\xc3\xa8ncies f\xc3\xadsiques si els neutrins s\xc3\xb3n part\xc3\xadcules Majorana (\xc3\xa9s a dir, si s\xc3\xb3n id\xc3\xa8ntics a les seues antipart\xc3\xadcules). En aquest cas, estes fases influirien en la desintegraci\xc3\xb3 doble beta sense emissi\xc3\xb3 de neutrins i altres processos. Tanmateix, les fases de Majorana no afecten les oscil\xc2\xb7lacions de neutrins, independentment del fet que el neutrins siguen part\xc3\xadcules Majorana o no. Els neutrins  i  s\xc3\xb3n els membres del parell solar, amb , i  \xc3\xa9s el neutr\xc3\xad del parell atmosf\xc3\xa8ric, que pot ser m\xc3\xa9s pesat o m\xc3\xa9s lleuger que el parell solar.\n_START_SECTION_\nL\'anomalia de la velocitat de despla\xc3\xa7ament dels neutrins\n_START_PARAGRAPH_\nEl 23 de setembre del 2011, l\'experiment OPERA anuncia la mesura del temps de vol dels neutrins, amb l\'an\xc3\xb2mal resultat que els neutrins es desplacen a una velocitat major que la de la llum._NEWLINE_El resultat de l\'experiment indica que els neutrins que surten del CERN arriben al detector al Gran Sasso en un temps de:_NEWLINE_Aquest temps correspon a una difer\xc3\xa8ncia relativa de la velocitat dels neutrins respecte de la velocitat de la llum de:'